कमेटी पीड़ित पुलिस कार्रवाई से नाखुश
सोनीपत | सेक्टर-23विकास नगर में चिट फंड के नाम पर सैकड़ों लोगों से हुई करोड़ों रुपए की धोखाधड़ी के मामले में पीड़ित पुलिस की कार्रवाई से संतुष्ट नहीं हैं। शुक्रवार को राजपाल गुलिया के नेतृत्व में पीड़ितों ने पुलिस के खिलाफ प्रदर्शन कर लघु सचिवालय स्थित पुलिस मुख्यालय के बाहर धरना दिया। पीड़ित डीएसपी राहुल से मिले और सारे मामले से अवगत कराया। गुलिया ने कहा पांच मई से वह सेक्टर-23 में सत्याग्रह कर रहे थे, लेकिन पुलिस ने झूठ बोलकर उन्हें धरने से उठा दिया। पुलिस ने कहा था कि हर आरोपी को जल्दी से जल्दी गिरफ्तार किया जाएगा, लेकिन लंबा समय बीत जाने के बाद भी पुलिस पूरी तरह से सुस्त है और आरोपी खुले आम घूम रहे हैं। गुलिया ने बताया कि डीएसपी राहुल ने एक बार उन्हें डीएसपी गन्नौर से मिलने की हिदायत दी है, यदि डीएसपी गन्नौर ने उनकी बात ध्यान से नहीं सुनी तो वह एसपी से मिलेंगे। इस दौरान रवींद्र जठेड़ी, अजीत फौजी सहित अन्य मौजूद रहे।
hin_Deva hin_Deva